Еркін Елесбекұлы Мұсабаев — Қазақстан Энциклопедиясы
"Еркін Елесбекұлы Мұсабаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Еркін Елесбекұлы Мұсабаев — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Еркін Елесбекұлы Мұсабаев — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 198
TEXT: Қазақстан Энциклопедиясы Еркін Елесбекұлы Мұсабаев – әскери қайраткер, генералмайор. Ташкент қаласындағы электротехникалық байланыс институтының радио байланыс және радио хабарларын тарату факультетін бітірген. 1965–67 жылдары Шымкент қалалық теледидар хабарларын тарату орталығында инженер, аға инженер, Оңтүстік Қазақстан байланыс басқармасы ұжымының комсомол комитетінің хатшысы. 1967–68 жылдары Минск қаласындағы КСРО Мемлекет қауіпсіздігін қорғау комитетінің жедел қызметкерлер даярлайтын жоғары курсында оқыды. 1968–74 жылдары Оңтүстік Қазақстан облысы бойынша Қазақ КСР мемлекеттік қауіпсіздік қорғау басқармасында жедел іздеу қызметкері, топ жетекшісі, бөлімше бастығы. 1974–78 жылдары Түркістан ауданы бөлім бастығы, 1978–79 жылдары МҚК Оңтүстік Қазақстан облысы басқармасында бөлім бастығының орынбасары, 1979–82 жылдары КСРО МҚК-нің орталық аппаратында бөлім бастығының орынбасары, өндірістік қарсы барлау басқармасының партия ұйымының хатшысы, 1982–85 жылдары МҚК Қостанай облысы басқармасы бастығының орынбасары, 1985–87 жылдары МҚК Торғай облысы басқармасының бастығы, 1987–88 жылдары Қазақ КСР МҚК-нің коллегия мүшесі, қарсы барлау басқармасының бастығы, 1988–93 жылдары МҚК Павлодар облысы басқармасының бастығы. 1993–96 жылдары ҚР Ұлттық қауіпсіздік комитетінің коллегия мүшесі, ҰҚК-нің Алматы қаласы мен облысы бойынша басқарма бастығы. 1996–97 жылдары «Өнім» АҚ президентінің сыртқы байланыс жөніндегі кеңесшісі, 1998 жылдан «Армор групп» ағылшын өкілеттігінің Қазақстандағы жетекшісі. Мұсабаев көптеген медальдармен, КСРО қауіпсіздік комитеті төрағасының бағалы сыйлығымен марапатталған. Қазығұрт ауданының құрметті азаматы. Оңтүстік Қазақстан облысының энциклопедиясы | Бұл үлгі мақалаларды автоматты түрде қосады
